П Р О Т О К О Л    № 10
от заседание на Комисията по анализ и отчитане
степента на натовареност на органите на съдебната власт 
към Висшия съдебен съвет
17 март 2015 г.

Днес, 17 март 2015 г., вторник, от 14.00 часа се проведе заседание на Комисията по анализ и отчитане степента на натовареност на органите на съдебната власт (Комисия по натовареност) към ВСС, в състав:
ПРЕДСЕДАТЕЛ:
ЗАМ.-ПРЕДСЕДАТЕЛ:

ЧЛЕНОВЕ:	КАЛИН КАЛПАКЧИЕВ
ЕЛКА АТАНАСОВА

ГАЛИНА КАРАГЬОЗОВА- отсъства
КАМЕН ИВАНОВ
МАРИЯ КУЗМАНОВА
МИЛКА ИТОВА
РУМЕН БОЕВ
РУМЕН ГЕОРГИЕВ
ЮЛИАНА КОЛЕВА	
Присъстват от администрацията на ВСС сътрудници към комисията: Красимира Василева – началник-отдел „ЮОДКВСС”, д-я „Правна”, Румен Митев – началник-отдел „САОД”, д-я „ИТСС”, Галина Хаджиева и Емилия Петкова – старши експерти в отдел „САОД”, д-я ИТСС”. 
На основание решение на комисията по Протокол № 22/11.06.2013 г., т. 6, както и в изпълнение на дейност 1.6., залегнала в Годишния план за дейността на комисията за 2015 г., в днешното заседание присъстват Сабина Стойкова и Александър Кирилов - студенти от юридически факултети, които провеждат стаж в Администрацията на Висшия съдебен съвет.

1. ОТНОСНО: Публично представяне на доклад „Социално-икономически фактори и натовареност на районните съдилища, 30.01.2015 г.”.
Докладът „Социално-икономически фактори и натовареност на районните съдилища, 31.01.2015 г.” е изготвен от д-р Тодор Галев от Центъра за изследване на демокрацията, съгласно сключен договор между Министерството на правосъдието и ЦИД. На 24.02.2015 г. комисията е прие от комисията за запознаване.
Пред комисията авторът д-р Тодор Галев представи доклада и даде разяснения на поставени от членовете на комисията въпроси.
След дискусия, с оглед осигуряване на откритост, прозрачност и публичност на дейността на комисията по обществено значимата тема за реформата на съдебната карта,
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
1.1. На 27.03.2015 г. от 10.00 ч. в зала 201 в сградата на Националния институт на правосъдието да се състои публично представяне на доклада „Социално-икономически фактори и натовареност на районните съдилища, 30.01.2015 г.”, да бъдат поканени:
- авторът на доклада;
- всички членове на ВСС;
- административни ръководители на районните съдилища от областните центрове, както и на районните съдилища в Дупница, Горна Оряховица, Казанлък и Петрич;
- организациите – членове на Гражданския съвет към ВСС, и съсловните организации;
- министърът на правосъдието;
- ресорният вицепремиер;
- ресорната постоянна парламентарна комисия;
- посланиците в България на Кралство Холандия, Кралство Великобритания и САЩ;
- представител в България на Европейската комисия;
- средства за масово осведомяване.
1.2. Публичното представяне по т. 1.1. да протече при следната програма:
- представяне на доклада от участниците в изготвянето му;
- дискусия по представения доклад и темата за съдебната карта.
1.3. Изпраща на дирекция „Публична комуникация и протокол” настоящото решение за сведение и оказване на необходимото съдействие при организиране на представянето.

2. ОТНОСНО: Предложение от административните ръководители на районните съдилища в Шумен и Велики Преслав относно преместване на една длъжност за съдия по реда на чл. 194 от ЗСВ /вх. № 11-07-396/06.03.2015 г./ /отложена т. 2 от предходното заседание на комисията/.
Приложение:	Доклад от Галина Хаджиева – ст. експерт в отдел „САОД”, дирекция „ИТСС”
След запознаване със статистическите данни за натовареността за последните три години и представения анализ в приложения доклад, комисията намира, че натовареността на Районен съд гр. Шумен и през трите последни години е под средната за страната, поради което и с оглед целите на предвидената в чл. 194 от ЗСВ процедура, не е налице необходимост от нова щатна бройка за съдия в Районен съд гр. Шумен. 
По изложените съображения,
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
2.1. Не е налице необходимост от увеличаване на щата с една бройка за съдия по реда на чл. 194 от Закона за съдебната власт в Районен съд гр. Шумен.
2.1. Изпраща настоящото решение, заедно с приложения доклад, на Комисията по предложенията и атестирането, за сведение.

3. ОТНОСНО: Молба от Мария Велизарова Златарева – съдия в Районен съд – Пирдоп във връзка с подадено възражение от председателя на Районен съд – Пирдоп срещу решение по протокол № 3/27.01.2015 г., т. 3 от заседание на КАОСНОСВ  и решение по протокол № 5/03.02.2015 г., т. Д-12 от заседание на КПА относно откриването на процедура по реда на чл. 194 от ЗСВ за преместване на една щатна бройка от Районен съд – Пирдоп в Софийски районен съд.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Отлага за следващо заседание, като дава възможност на членовете на комисията за подробно запознаване с молбата.

4. ОТНОСНО:  Молба от Николай Симеонов Гемеджиев - съдия в Районен съд гр. Айтос /вх. № 11-07-447/11.03.2015 г./
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
4.1. Приема за сведение молба вх. № 11-07-447/11.03.2015 г. и я препраща по компетентност на председателя на Окръжен съд Бургас с писмо, съгласно уточненията от проведената дискусия.
4.2. Изпраща на Комисия по правни въпроси копие от молбата, заедно с копие от писмото, за сведение и по компетентност с оглед преценка за изменения или допълнения в правилата за командироване на магистрати.

5. ОТНОСНО: Извлечение от Протокол № 10/10.03.2015 г. на Комисия „Професионална квалификация, информационни технологии и статистика” с приложено писмо от зам.-министър на правосъдието с искане за предоставяне на информация по движението на делата в досъдебна и съдебна фаза.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
Възлага на началника на отдел „Статистически анализ и обработка на данни” в администрацията на ВСС да отговори на въпросите, поставени в писмото от зам.-министъра на правосъдието, съобразно проведената дискусия.

6. ОТНОСНО: Извлечение от Протокол № 11/11.03.2015 г. /т. 26/ на комисия „Бюджет и финанси” на ВСС с приложен доклад на междуведомствена работна група, създадена със заповед на министъра на правосъдието за извършване на анализ на ползвания от органите на съдебната власт сграден фонд на територията на гр. София, с оглед изработване и изготвяне на единно становище.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
6.1. Приема за сведение предоставения от комисия „Бюджет и финанси” доклад на междуведомствената работна група, създадена със заповед на министъра на правосъдието за извършване на анализ на ползвания от органите на съдебната власт сграден фонд на територията на град София.
6.2. При необходимост комисията ще съдейства, ако се прецени, че такава е налице.

7. ОТНОСНО: Писмо от М. Георгиева от Софийски апелативен съд, приложено към анкетна карта, чрез която се набират данни в изследването на натовареността на съдиите в България.
Писмото е прикрепено към непопълнена анкетна карта, чрез която се събират данни за времеви параметри по отделни етапи на разглежданите дела в българските съдилища в рамките на изследването, което тече от края на месец юли 2014 г. и към момента.
Поради естеството на изложените в писмото проблеми,
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
7.1. Приема за сведение писмото от съдия М. Георгиева от Софийски апелативен съд и го препраща на комисия «Професионална квалификация, информационни технологии и статистика», по компетентност.
7.2. Изпраща настоящото решение на съдия М. Георгиева от Софийски апелативен съд, за сведение.

8. ОТНОСНО: Заявление от Захарин Панайотов Захариев, съдия от Окръжен съд гр. Бургас /вх. № 11-06-266/11.03.2015 г./
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
8.1. Приема за сведение заявлението от Захарин Панайотов Захариев, съдия от Окръжен съд гр. Бургас, вх. № 11-06-266/11.03.2015 г.
8.2. Да се отговори на заявлението на съдия Захарин Захариев с оглед проведената дискусия.

9. ОТНОСНО: Междинен анализ на участието и събраните данни от Изследване натовареността на съдиите в България към 27.02.2015 г.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
9.1. Приема представения Междинен анализ на участието и събраните данни от Изследване натовареността на съдиите в България към 27.02.2015 г.
9.2. Поради краткото време, оставащо до крайния срок на договора, сключен с „ББСС” АД и обема на финализиращите действия в изследването на натовареността на съдиите да се предложи на Висшия съдебен съвет да упълномощи председателя на комисията да подпише анекс за удължаване срока на към Договор № 45-06-046/14.10.2014 г., сключен между ВСС и „ББСС” АД.
9.3. Възлага на сътрудника към комисията Емилия Петкова за следващото заседание на комисията да подготви проект на предложението по т. 9.2. с оглед приемането му от комисията и предоставянето му за включване в дневен ред за заседание на ВСС след 19.03.2015 г. Към предложението до ВСС да се приложат материалите, обсъдени в т. 7 и т. 8 от днешното заседание.

10. ОТНОСНО: Предложение от Комисия „Публична комуникация” относно проект за дизайн на централния интерфейс на интернет страницата на ВСС във връзка с изпълнение на дейност „Обновяване на интернет сайта на Висшия съдебен съвет” по проект „Укрепване на капацитета на ВСС за по-добро управление на комуникационните процеси и повече прозрачност в дейността на съдебната система”.
КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
Р Е Ш И :
10.1. Приема за сведение предложението от Комисия „Публична комуникация” 
10.2. Предлага текстовия бутон, прехвърлящ към секция „Профил на купувача” да бъде ситуирана на по-видимо място на страницата и с по-голям шрифт.
10.3. Изпраща настоящото решение на Комисия „Публична комуникация”, за сведение.

ПРЕДСЕДАТЕЛ
НА КОМИСИЯТА:  /п/
								КАЛИН КАЛПАКЧИЕВ